stanford-oval/wikipedia huggingface dataset:
Fiat 600
Aiheesta muualla

Wikimedia Commonsissa on kuvia tai muita tiedostoja aiheesta .
Fiatin automallit
Francis Lederer

Francis Lederer vuonna 1922
Francis Lederer (alun perin František Lederer, 6. marraskuuta 1899 Praha, Itävalta-Unkari – 25. toukokuuta 2000 Palm Springs, Kalifornia) oli tšekkiläissyntyinen yhdysvaltalainen näyttelijä.
Lederer syntyi juutalaiseen perheeseen Prahan lähellä silloiseen Itävalta-Unkariin. Hän kasvoi kaksikielisenä ja käytti myös nimestään saksalaistettua muotoa, Franz Ledereriä.
Aluksi Lederer esiintyi teatterissa, mutta siirtyi 1920-luvun lopulla elokuvien pariin. Kun poliittinen ilmapiiri kiristyi Saksassa 1930-luvulla, Lederer muutti Yhdysvaltoihin.
Parhaiten hänet muistetaan elokuvista Pandoran lipas (1929) ja Confessions of a Nazi Spy (1939). Ledererin viimeiseksi elokuvaksi jäi Terror Is a Man (1959), mutta hän esiintyi televisio-ohjelmissa vuoteen 1971 asti.
Aiheesta muualla

Francis Lederer Elonetissä.
Francis Lederer Internet Movie Databasessa. (englanniksi)
Fredrik Stjernvall (senaattori)

Fredrik Stjernvall 1900-luvun alku­puolella.
Fredrik Gustaf Otto Selim Stjernvall (30. syyskuuta 1845 Tenhola – 26. tammikuuta 1916 Helsinki) oli suomalainen virka- ja valtiopäivämies ja senaattori.
Stjernvallin vanhemmat olivat everstiluutnantti Erik Otto Stjernvall ja Olivia Johanna Holmberg. Hän pääsi ylioppilaaksi 1865 ja suoritti tuomarintutkinnon 1870 ja kameraalitutkinnon 1871. Stjernvall oli senaatin maanviljelystoimikunnan kanslistina 1873–1878 sekä senaatin finanssitoimituskunnassa kanslistina 1878–1880, protokollasihteerinä 1880–1891 ja esittelijäsihteerinä 1891–1902. Pankkivaltuusmiehenä hän toimi 1885–1905. Stjernvall erotettiin hallinnollista tietä virastaan sortokauden aikana. Hän toimi Mechelinin senaatin talousosaston jäsenenä 1905–1908 ja oli Kaupunkien yleisen paloapuyhdistyksen johtokunnan jäsen 1903–1916. Stjernvall osallistui sukunsa edustajana aatelissäädyssä valtiopäiville 1877–1878, 1882, 1885, 1888, 1891, 1894, 1897, 1899, 1900, 1904–1905 ja 1905–1906.
Stjernvall oli naimisissa vuodesta 1878 Sigrid Maria Kraepelienin (1853–1912) kanssa.
Feels Good to Me

| ”Feels Good to Me” Black Sabbath |
| --- | --- | --- |

Singlen tiedot
 Albumilta: Tyr
 Julkaistu: 1990
 Formaatti: 7", 12", CD
 Tuottaja(t): Tony Iommi & Cozy Powell
 Tyylilaji: hard rock
 Kesto: 04.41
 Levy-yhtiö:  I.R.S. Records
Black Sabbathin muut singlet
| ”Call of the Wild” 1989 | ”Feels Good to Me” 1990 | ”TV Crimes” 1992 |
Feels Good to Me on Black Sabbath-yhtyeen kappale ja single-julkaisu vuodelta 1990. Se on otettu saman vuoden Tyr-albumilta.
Kappale etenee kitaristi Tony Iommin rauhallisen kitarakuvion myötä edustaen pääasiassa 1980- ja 1990-lukujen vaihteen tyypillistä voimaballadia. Siitä kuvattiin myös video. Singlen b-puolilla ja lisäkappaleina oli nauhoituksia ("Paranoid" ja "Heaven and Hell") yhtyeen vuoden 1989 Neuvostoliiton konserteista.
Kappaleet > 7"-versio

Feels Good to Me (edit) – 4.41 (säv. Black Sabbath)
Paranoid (live) – 4.13 (säv. Iommi, Ward, Butler, Osbourne)
Kappaleet > 12"-versio ja CD-versio

Feels Good to Me (edit) – 4.41 (säv. Black Sabbath)
Heaven and Hell (live) – 9.44 (säv. Butler, Dio, Iommi, Ward)
Paranoid (live) – 4.13 (säv. Iommi, Ward, Butler, Osbourne)
Kappaleet > Yhdysvaltain promo-CD-single

Feels Good to Me (edit) – 4.41
Feels Good to Me (full) – 5.44
Paranoid (live) – 4.13
live-kappaleet nauhoitettu Olympisko-hallissa Moskovassa marraskuussa 1989.
Muusikot

Tony Iommi – kitara
Cozy Powell – rummut
Tony Martin – laulu
Neil Murray – basso
Geoff Nicholls – kosketinsoittimet
Julkaisuhistoria

1990: I.R.S. Records, 24 1072 7, 7", UK
1990: I.R.S. Records, EIRST 148, 12", UK
1990: I.R.S. Records, 060-2 41072 6, 12", GER
1990: I.R.S. Records, EIRSCD 148, CD, UK
1990: I.R.S. Records, irsd-67032, CD, USA promo
Final Fantasy Type-0

| Final Fantasy Type-0 |
| --- | --- |

Kehittäjä:  Square Enix 1st Production Department
Julkaisija:  Square Enix
Jakelija:  Humble Store, Steam, Microsoft Store ja PlayStation Store
Ohjaaja:  Hajime Tabata
Tuottaja:  Tetsuya Nomura Yoshinori Kitase
Käsikirjoittaja:  Hajime Tabata Hiroki Chiba Sarah Okabe
Taiteilija:  Tetsuya Nomura Yusuke Naora Yusaku Nakaaki
Säveltäjä:  Takeharu Ishimoto
Pelisarja:  Final Fantasy Fabula Nova Crystallis Final Fantasy XIII
Julkaistu:   27. lokakuuta 2011
Lajityyppi:  toimintaroolipeli
Pelimuoto:  yksinpeli
Ikäluokitus:  CERO: C (15 vuotta tai vanhempi) 
Alusta:  PlayStation Portable PlayStation 4 (HD-versio)
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK    : 
Final Fantasy Type-0 (ennen nimellä Final Fantasy Agito XIII), on Square Enixin kehittämä ja julkaisema toimintaroolipeli. Peli on julkaistu vuonna 2011 PlayStation Portablelle vain Japanissa. Pelistä julkaistiin HD-versio PlayStation 4:lle vuonna 2015.
Peli on osa Fabula Nova Crystallis Final Fantasy XIII-projektia. Peli käyttää samaa mytologiaa kuin Final Fantasy XIII ja sen jatko-osat, mutta muuten pelit eivät liity toisiinsa.
Pelaaminen

Pelin taistelusysteemi on poikkeuksellinen muihin Final Fantasy peleihin verrattuna. Tunnettu ATB-systeemi ei ole tässä pelissä käytössä, vaan taistelut tapahtuvat reaaliaikaisesti. Pelaaja ohjaa yhtä hahmoa ja hänellä voi olla mukana kaksi tukihahmoa. Pelaajan on ohjattava hahmoa itse kentällä ja hyökättävä eri näppäimille annetuilla komennoilla. Hahmoilla on neljä eri komentoa käytettävissä ja lisäksi hahmo voi suorittaa väistöliikkeen. Peruskomennot ovat seuraavat:
Tavallinen hyökkäys
Taikahyökkäys
Hahmolle ominainen erikoistaito
Puolustustaito tai puolustustaika
Peruskomentojen lisäksi pelaaja voi suorittaa ryhmäkohtaisia erikoistaitoja. Näitä ovat mm. Triad Maneuver, jossa ryhmän jokainen hahmo suorittaa erikoisiskun. Lisäksi pelaaja voi kutsua apuun eidoloneja, tai käyttää Vermilion Bird-nimistä supertaikaa.
Pelissä voi suorittaa myös erikoistehtäviä tarinatehtävien lisäksi.
Aiheesta muualla

Final Fantasy Type-0 MobyGamesissa (englanniksi)
Feelin’ So Good

| ”Feelin’ So Good” Jennifer Lopez |
| --- | --- | --- |

Singlen tiedot
 Albumilta: On the 6
 Julkaistu: 17. maaliskuuta 2000
 Formaatti: CD-single, 12"-single, 7"-single
 Tuottaja(t): P. Diddy
 Tyylilaji: Pop, R&B, hip hop
 Kesto: 05.27
 Levy-yhtiö: Epic
Jennifer Lopezin muut singlet
| ”Waiting for Tonight” 1999 | ”Feelin’ So Good” 2000 | ”Let’s Get Loud” 2000 |
"Feelin’ So Good" on yhdysvaltalaisen laulajan Jennifer Lopezin esikoisalbumin On the 6 neljäs single. Maaliskuussa 2000 julkaistulla singlellä ovat mukana rap-artistit Big Pun ja Fat Joe. Kappale ei menestynyt yhtä hyvin kuin Lopezin edelliset singlet, sijoittuen Sveitsissä sijalle kaksikymmentäkaksi, Belgian Ultratop 50 -listan sijalle neljäkymmentäkaksi ja Saksan singlelistan sijalle kolmekymmentäyhdeksän.
Paul Hunterin vuonna 1999 ohjaama musiikkivideo kuvattiin Bronxissa.
Raidat > Yhdysvaltojen CD-maxisingle

"Feelin' So Good" (Thunderpuss Radio Mix) - 3:50
"Feelin' So Good" (HQ2 Radio Mix) - 3:45
"Feelin' So Good" (Thunderpuss Club Mix) - 9:16
"Feelin' So Good" (HQ2 Club Mix) - 7:25
"Waiting for Tonight" (Hex's Momentous Club Mix) - 11:17
Raidat > Yhdysvaltojen promosingle

"Feelin' So Good" (Radio Edit) - 2:59
"Feelin' So Good" (Radio Edit #2 feat. Big Pun ja Fat Joe) - 3:39
Raidat > UK CD 1

"Feelin' So Good" (feat. Big Pun ja Fat Joe) - 5:26
"Feelin' So Good" (Puffyn Single Mix feat. Big Pun ja Fat Joe) - 4:31
"If You Had My Love" (Dark Child Master Mix) - 4:25
Raidat > UK CD 2

"Feelin' So Good" (Radio Edit) - 2:59
"Feelin' So Good" (HQ2 Club Mix) - 7:25
"Waiting for Tonight" (Futureshock Midnight at Mambo Mix) - 8:36
Raidat > Euroopan CD-single

"Feelin' So Good" (Radio Edit) - 2:59
"Feelin' So Good" (HQ2 Radio Mix) - 3:45
Filippos III

Filippos III
Filippos III Arridaios (noin 352 eaa. – 25. joulukuuta 317 eaa.) oli Makedonian kuningas 10. kesäkuuta 323 eaa. – 25. joulukuuta 317 eaa. Hän oli Filippos II:n ja tämän thessalialaisen vaimon Filinnan poika, ja Aleksanteri Suuren velipuoli.
Filippos oli ilmeisesti mielisairas, mutta armeija valitsi hänet kuitenkin kuninkaaksi Aleksanteri Suuren kuoltua vuonna 323 eaa. Vuotta myöhemmin Aleksanterin vastasyntyneestä pojasta Aleksanteri IV:stä tehtiin myös kuningas. Kummatkin kuninkaat olivat virallisena hallitsijana vallassa. Olympias murhaututti Filippoksen vuonna 317 eaa.
Hallitsijoina toimivat:
Perdikkas (323 eaa. – 321 eaa.)
Antipatros (321 eaa. – 319 eaa.)
Polyperkhon (319 eaa. – 316 eaa.)
Aiheesta muualla

Wikimedia Commonsissa on kuvia tai muita tiedostoja aiheesta .
Livius.org – Arridaeus (Arkistoitu – Internet Archive) (englanniksi)
Wiki Classical Dictionary – Arrhidaeus (Arkistoitu – Internet Archive) (englanniksi)
Archeology – Not Philip II of Macedon Filippos II:n luultu ruumis saattaakin olla Filippos III:en (englanniksi)
| 0 | 1 | 2 |
| --- | --- | --- |
| Edeltäjä: Aleksanteri Suuri | Makedonian kuningas | Seuraaja: Aleksanteri IV |
| 0 | 1 | 2 |
| --- | --- | --- |
| Edeltäjä: Aleksanteri Suuri | Persian kuningas Makedonialainen hallitsijasuku | Seuraaja: Aleksanteri IV |
| 0 | 1 | 2 |
| --- | --- | --- |
| Edeltäjä: Aleksanteri Suuri | Egyptin faarao Makedonialainen hallitsijasuku | Seuraaja: Aleksanteri IV |
Dede

Dede tai Dedé voi viitata seuraaviin:
Taiteilijanimenä:
Dedé, oik. Leonardo de Deus Santos (s. 1978), brasilialainen jalkapalloilija
Dedé, oik. Adérito Waldemar Alves de Carvalho (s. 1981),  angolalainen jalkapalloilija
Dedé, oik. Derivaldo Bezerra Cavalante (s. 1987), brasilialainen jalkapalloilija
Dedé, oik. Anderson Vital da Silva (s. 1988), brasilialainen jalkapalloilija
Etunimenä:
Dede Allen (1923–2010), yhdysvaltalainen elokuvien leikkaaja
Dede Gardner (s. 1967), yhdysvaltalainen elokuvatuottaja
Dede Koswara (k. 2016), indonesialainen "puumies"
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dede”, voi hakea sivunnimihaulla, laajalla sivunnimihaulla tai tekstihaulla.
Fredrik Suuren ratsastajapatsas

Fredrik Suuren ratsastajapatsas, taustalla Altes Palais.
Jalustahahmoja patsaan etupuolella.
Fredrik Suuren ratsastajapatsas on Berliinin keskustassa Unter den Linden -puistokadulla sijaitseva patsas, joka esittää Preussin kuningasta Fredrik Suurta ratsastamassa hevosella. Se sijaitsee keskellä katua Humboldt-yliopiston päärakennuksen ja Altes Palaisin kohdalla. Lehmuksia kasvava puistokäytävä alkaa sen takaa.
Monumentaalisen veistoksen toteutti kuvanveistäjä Christian Daniel Rauch, ja se paljastettiin vuonna 1851. Rauch oli saanut toimeksiannon muistomerkin suunnittelusta jo vuonna 1839. Fredrik Suuren ratsastajapatsas on pääteaiheena Brandenburgin portilta Berliinin kaupunkilinnalle kulkevalle paraatikadulle. Se on Rauchin tunnetuin työ ja toimi 1800-luvulla monien muiden muistomerkkien esikuvana. Sen esikuvana voidaan pitää Andreas Schlüterin veistämää kuuluisaa suuren vaaliruhtinaan ratsastajapatsasta Charlottenburgin linnan edessä.
Muistomerkin kokonaiskorkeus on 13,5 metriä, josta itse ratsastajapatsas muodostaa 5,66 metriä ja jalusta 7,84 metriä. Veistos esittää Fredrik Suurta hevosen selässä, pukeutuneena historialliseen univormuun ja kolmikolkkahattuun. Ikääntyneenä kuvattu kuningas pitelee oikeassa kädessään kävelykeppiä. Jalustan sivuilla on pienempiä patsaita, jotka esittävät luonnollisessa koossa lukuisia Fredrik Suuren aikalaisia, kuten kenraaleita, virkamiehiä, taiteilijoita ja oppineita. Jalustan reliefit esittävät kuninkaan elämänvaiheita totta ja tarua yhdistellen. Kymmenien jalustahahmojen joukossa ovat muun muassa filosofi Immanuel Kant, arkkitehti Georg Wenzeslaus von Knobelsdorff sekä runoilijat Gotthold Ephraim Lessing ja Ewald Christian von Kleist.
Patsas ei vaurioitunut toisessa maailmansodassa, koska sen suojaksi rakennettiin betoninen kehikko. DDR:n aikana patsas siirrettiin vuonna 1950 pois paikaltaan ja pystytettiin vuonna 1963 Potsdamissa sijaitsevan Sanssoucin palatsin puiston Hippodromille. DDR:n virallisen historiankirjoituksen mukaan Fredrik Suuri oli ollut yksinvaltainen ja julma tyranni. Vuosina 1979–1980 toteutettiin kuitenkin täyskäännös, kun Preussin historia pyrittiin esittämään positiivisessa valossa DDR:n omana esihistoriana. Fredrik Suuri sai kunnianpalautuksen ja hänet julistettiin uudistajaksi, joka ”toteutti tahtomattaan historiallisen materialismin lakeja ja edisti porvarillista vallankumousta”. Näin myös ratsastajapatsas palautettiin Unter den Lindenille joulukuussa 1980. Se tosin sijoitettiin kuusi metriä itään päin alkuperäisestä sijoituspaikastaan. Vuosien 1997–1999 kunnostuksen yhteydessä se sijoitettiin täsmälleen alkuperäiselle paikalleen.
Aiheesta muualla

Kuvia tai muita tiedostoja aiheesta Fredrik Suuren ratsastajapatsas Wikimedia Commonsissa
Danilo Tosello

| Henkilötiedot |
| --- | --- | --- |
Koko nimi: Danilo Javier Tosello
Syntymäaika: 27. maaliskuuta 1969
Syntymäpaikka: Santa Fe, Argentiina
Pelipaikka: Hyökkääjä
Seura
Seura: Unión de Sunchales
Seurat
| Vuodet | Seura | O (M) |
| 1994-1995   1995-1996   1997   1998   1999   1999-2007   2007- | 9 de Julio   Belgrano de Córdoba   Deportivo Español   UANL Tigres   Defensor Sporting Club   Club Deportivo Olimpia   Unión de Sunchales |   29 (12)   10 (1)       223 (86) |
 Seurajoukkueuran tilastot kattavat vain kansalliset sarjat, päivitetty 28. heinäkuuta 2008.  Maajoukkueuran tilastot päivitetty 28. heinäkuuta 2008.
Danilo Javier Tosello (s. 27. maaliskuuta 1969 Santa Fe) on argentiinalainen jalkapalloilija, joka pelasi hyökkääjänä.
Tosellon nykyinen seura on Unión de Sunchales, jota ennen hän on pelannut mm. Belgrano de Córdobassa ja hondurasilaisessa Club Deportivo Olympiassa. Näistä jälkimmäisessä hän viihtyi kahdeksan vuoden ajan, ja tässä ajassa hän pelasi seurassa 223 ottelua, joissa hän teki 86 maalia. Tosello voitti seurassa Hondurasin mestaruuden neljä kertaa. Lisäksi hän on maan pääsarjan kaikkien aikojen viidenneksi paras maalintekijä. Tosello ei ole pelannut urallaan vielä yhtäkään maaottelua.
Fredrik Sundwall

Fredrik Wilhelm Sundwall (1. joulukuuta 1843 Helsinki – 7. huhtikuuta 1929 Helsinki) oli suomalainen opettaja, seminaarin johtaja ja valtiopäivämies.
Sundwallin vanhemmat olivat professori Johan Mattias Sundwall ja Johanna Wilhelmina Aejmelaeus. Sundwallin puoliso vuodesta 1876 oli Fanny Augusta Sjöman (k. 1936), antiikintutkija Johannes Sundwall ja jääkärieverstiluutnantti Herman Sundwall olivat heidän poikansa. Fredrik Sundwall valmistui filosofian kandidaatiksi 1868 ja tuli Uudenkaarlepyyn seminaariin uskonnon ja kasvatusopin lehtoriksi 1880. Seminaarin johtajaksi Tammisaareen hän siirtyi 1886. Valtiollisista syistä hänet kuitenkin pakotettiin eroamaan toimestaan 1903, minkä jälkeen hän toimi uskonnon opettajana Helsingissä. Sundwallia pidettiin vakaumuksellisena ja etevänä opettajana. Hän laati useita oppikirjoja, kuten Biblisk historia till folkskolans tjänst (1893), joka suomennettiin ja käännettiin lapin kielelle. Hän myös toimitti aikakauslehteä Tidskrift för folkskolan ja oli kaikkien 1886–1918 pidettyjen kirkolliskokousten jäsen. Hän kuului lisäksi moniin eri komiteoihin ja oli porvarisssäädyssä Uudenkaarlepyyn edustaja valtiopäivillä 1885 ja Tammisaaren edustaja 1891, 1897, 1899, 1900, 1904–1905 ja 1905–1906.
Aiheesta muualla

Fredrik Sundwall. Ylioppilasmatrikkeli 1853–1899. Helsingin yliopiston verkkojulkaisu.
Mäkelä-Alitalo, Anneli: / Sundwall, Fredrik Wilhelm (1843–1929) Kansallisbiografia-verkkojulkaisu (maksullinen).  23.3.2007. Helsinki:  Suomalaisen Kirjallisuuden Seura.
Ethan Suplee

| Ethan Suplee |
| --- | --- |
 Ethan Suplee vuonna 2008.
Henkilötiedot
Syntynyt: 25. toukokuuta 1976 (ikä 48)  Manhattan
Näyttelijä
Taiteilijanimet:  Ed
Aktiivisena:  1994–
Merkittävät roolit:  Seth Ryan (American History X) Randy Hickey (Kovan onnen kundi) Frankie Stechino (Isojen poikien leikit)
Aiheesta muualla
www.ethansuplee.com
IMDb 
Elonet
Ethan Suplee (s. 25. toukokuuta 1976) on yhdysvaltalainen näyttelijä. Hän on näytellyt Randy Hickeyn roolissa sarjassa Kovan onnen kundi. Muita hänen roolisuorituksiaan ovat esimerkiksi Seth Ryan vuoden 1998 elokuvassa American  History X, Frankie Stechinon rooli Isojen poikien leikit -sarjassa vuosina 1994–1996 ja 1998 sekä Gilbert Coneyn rooli elokuvassa Motherless Brooklyn.
Elämäkerta > Lapsuus

Suplee syntyi Manhattanilla  Debbie ja Bill Supleen ainoaksi lapseksi. Ethanin isä oli näyttelijä, joka esiintyi myöhemmin satunnaisesti yksisilmäisenä postimiehenä Kovan onnen kundi -sarjassa. Myös Debbie oli näyttelijä ja näyttelemisen opettaja. Ethanin ollessa yksivuotias perhe muutti Los Angelesiin.
Elämäkerta > Ura

Suplee kiinnostui näyttelemisestä esiintyessään koulun näytelmissä. Kun Suplee täytti 16, myöhemmin Frendit-sarjassa Frank Jr:n roolissa esiintynyt näyttelijä Giovanni Ribisi alkoi opettaa hänelle näyttelemistä. Samaiselle kurssille ilmoittautui myös Jason Lee, joka myöhemmin näytteli pääroolia Kovan onnen kundissa. 18-vuotiaana Suplee lopetti opinnot ja teki ensimmäiset roolinsa videopelimainoksissa. Vuonna 1994 Suplee pääsi esiintymään Isojen poikien leikit -sarjaan Frankie Stechinona. Vuonna 1995 hän esiintyi komediaelokuvassa Häiriköt, jossa hänen roolinsa oli William Black. Seuraavana vuonna hän lähti Isojen poikien leikit -sarjasta ja näytteli sitten Jason Lee -elokuvassa Amyn jäljillä pikkuroolissa sarjakuvafanina. Vuonna 1998 Suplee nähtiin American History X -elokuvassa, jonka pääosaa näytteli Edward Furlong. Samana vuonna Suplee palasi yhden tuotantokauden ajaksi Isojen poikien leikit -sarjaan. Vuonna 1999 hän esiintyi esimerkiksi Amyn jäljillä -elokuvan jatko-osassa Dogma sekä elokuvassa Tyrone. Hänen 2000-luvun elokuvistaan tunnetuimmat ovat Road Trip ja Vulgar. Vuonna 2003 hän esiintyi draamaelokuvassa Päämääränä Cold Mountain, vuonna 2004 elokuvissa Perhosvaikutus ja Mela kateissa ja vuonna 2005 Neo Ned -elokuvassa. Myöhemmin hän esiintyi menestyssarjassa Kovan onnen kundi. Vuonna 2006 hän teki elokuvat Art School Confidential, The Fountain, Vuosi ilman joulupukkia ja Clerks 2. Vuonna 2007 hän esiintyi elokuvissa Mr. Woodcock ja American Pie Presents: Beta House ja vuonna 2009 komediassa Fanboys.
Elämäkerta > Yksityiselämä

Suplee on naimisissa Brandy Lewisin kanssa, joka on Geoffrey Lewisin tytär ja Juliette Lewisin sisar. Brandy Lewisillä on kaksi tytärtä edellisestä avioliitosta. Parilla on kaksi yhteistä lasta (s. 2005 ja 2007). Naimisiin he menivät 2006. Kummatkin ovat skientologeja.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |  |
| --- | --- | --- | --- | --- |
| 1995 | Mallrats | Mallrats | William Black |  |
| 1997 | Amyn jäljillä | Chasing Amy | sarjakuvafani |  |
| 1998 | American History X | American History X | Seth Ryan |  |
| 1998 | Väri: Sininen | Desert: Blue | Cale |  |
| 1999 | Tyrone | Tyrone | Joshua Schatzberg |  |
| 1999 | Dogma | Dogma | Noman (äänirooli) |  |
| 2000 | Road Trip | Road Trip | Ed |  |
| 2000 | Selätetty | Takedown | Dan Brodley |  |
| 2000 | Vulgar | Vulgar | Frankie Fanelli |  |
| 2000 | Titaanien taistelu | Remember the Titans | Louie Lastik |  |
| 2001 | Don’s Plum | Don’s Plum | pummi |  |
| 2001 | Blow | Blow | Tuna |  |
| 2001 | Evoluutio  | Evolution | Deke |  |
| 2002 | John Q | John Q | Max Conlin |  |
| 2002 | Ensimmäiset 20 miljoonaa  | The First $20 Million Is Always the Hardest | Tiny |  |
| 2003 | Päämääränä Cold Mountain | Cold Mountain | Pangle |  |
| 2004 | Perhosvaikutus | The Butterfly Efect | Thumper |  |
| 2004 | Mela kateissa | Without A Paddle | Elwood |  |
| 2005 | Neo Ned | Neo Ned | Johnny |  |
| 2006 | Taidekoulun konsertti | Art School Confidental | Vince |  |
| 2006 | The Fountain | The Fountain | Manny |  |
| 2006 | Vuosi ilman joulupukkia | Year Without a Santa Claus | Jingle |  |
| 2006 | Clerks II | Clerks II | Rick |  |
| 2007 | Mr. Woodcock | Mr. Woodcock | Neddy |  |
| 2007 | American Pie Presents: Beta House | American Pie Presents: Beta House | Isä Greeky |  |
| 2009 | Fanboys | Fanboys | Harry |  |
| 2011 | Wilfred | Wilfred | Spencer |  |
| 2013 | The Wolf of Wall Street | The Wolf of Wall Street | Toby Welch |  |
| 2014 | Walk of Shame | Walk of Shame | konstaapeli Dave |  |
| 2015 | Tooken | Tooken | Paul Miller |  |
| 2016 | The Trust | The Trust | etsivä |  |
| 2016 | Deepwater Horizon | Deepwater Horizon | Jason Anderson |  |
| 2019 | Motherless Brooklyn | Motherless Brooklyn | Gilbert Coney | Gilbert Coney |
| 2020 | The Hunt | The Hunt | Gary |  |
| 2022 | Dog | Dog | Noah |  |
| 2022 | Clerks III | Clerks III | Willam Black |  |
| 2022 | Babylon | Babylon | Wilson |  |
| 2023 | Manodrome | Manodrome | Dad Leo |  |
| 2023 | God Is a Bullet | God Is a Bullet | Gutter |  |
| 2023 | Blood for Dust | Blood for Dust | Slim |  |
Filmografia > Televisiosarjat

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli |
| --- | --- | --- | --- |
| 1994 | Kauhua kryptasta | Tales from the Crypt | Jaimie |
| 1994–1996, 1998 | Isojen poikien leikit | Boy Meets World  | Frankie Stechino |
| 1995 | Sister, Sister | Sister, Sister | Lionel |
| 2004 | Hädän hetkellä | Third Watch | Aaron Gordon |
| 2005–2009 | Kovan onnen kundi | My Name Is Earl | Randy Hickey |
| 2005–2010 | Entourage | Entourage | oma itsensä |
| 2010 | The Good Guys | The Good Guys | Andy Davis |
| 2011 | No Ordinary Family | No Ordinary Family | Tom Seeley |
| 2011 | Wilfred | Wilfred | Spencer |
| 2011–2013 | Isän tyttö | Raising Hope | Andrew |
| 2012 | Miesten juttuja | Men at Work | Dan |
| 2014 | Jennifer Falls | Jennifer Falls | Wayne Doyle |
| 2016–2020 | The Ranch | The Ranch | Billy ”Beer Pong” Tompkins |
| 2016–2017 | Chance | Chance | Darius ”D” Pringle |
| 2017 | Twin Peaks | Twin Peaks | Bill Shaker |
| 2018–2020 | Vampirina | Vampirina | Uncle Bob Bigfoot |
| 2019 | Santa Clarita Diet | Santa Clarita Diet | Tommy |
| 2020 | Good Girls | Good Girls | Gil |
Aiheesta muualla

Kuvia tai muita tiedostoja aiheesta Ethan Suplee Wikimedia Commonsissa
Davit Turašvili

Davit Turašvili
Davit Turašvili (georg. დავით ტურაშვილი; s. 1966, Tbilisi) on georgialainen kirjailija.
Turašvili opiskeli Tbilisissä, Madridissa ja Lontoossa. Hänen teoksiaan on julkaistu vuodesta 1991 lähtien ja niitä on käännetty useille kielille. Hän on myös kääntänyt kirjallisuutta georgiaksi.
Turašvili oli 1980-luvun lopulla yksi Davit Garedžan luostarilla käytyjen opiskelijamielenosoitusten johtajista.
Constellation Brands

| Constellation Brands |
| --- | --- |
Osake:  NYSE: STZ
ISIN:  US21036P1084
Perustettu:  1945
Perustaja:  Marvin Sands
Toimitusjohtaja:  Robert S. Sands
Puheenjohtaja:  Robert S. Sands
Toimiala:  kulutustavarateollisuus
Tuotteet:  alkoholijuomat
Liikevaihto:  7,3 mrd. USD (2017)
Henkilöstö:  8 700 (2017)
Infobox OKVirheellinen NIMI-arvo: 
Constellation Brands on yhdysvaltalainen pörssiyhtiö, joka valmistaa ja markkinoi alkoholijuomia. Sen tunnetuin olutmerkki on Corona, ja muita ovat Modelo, Pacifico ja Victoria. Yhtiöllä on panimot Coahuilan ja Sonoran osavaltiossa Meksikossa. Yhtiön viinibrändejä ovat Kim Crawford, Ruffino, Robert Mondavi, Meiomi, The Prisoner, Mount Veeder, Schrader, Simi ja Empathy. Väkeviä juomia ovat Svedka-votka ja Casa Noble -tequila sekä viskimerkit High West ja Nelson's Green Brier.
Constellation Brands on Yhdysvaltain suurin alkoholijuomien markkinoija. Sen liikevaihdosta noin 80 prosenttia tulee Meksikossa pannuista oluista, kuten Coronasta ja Modelosta, joihin sillä on kuitenkin oikeudet vain Yhdysvalloissa. Constellation Brands omistaa myös runsaan kolmasosan kanadalaisesta kannabisyhtiöstä nimeltä Canopy Growth.